laion/Wikipedia-Exotic huggingface dataset:
אודות המוניטין

אודות המוניטין הוא סרט קולנוע ישראלי שיצא לאקרנים בשנת 2001 בכתיבה ובימוי של יורם כסלו, עם אסי דיין, אפרת בן צור ונירו לוי בתפקידים הראשיים. זה סיפור על במאי כושל שפעם היה לו מוניטין שמתבקש לכתוב ולביים סרט ועל שתי דמויות שהוא נפגש במסגרת עבודתו על הסרט. הסרט הוקרן בפסטיבל הקולנוע ירושלים. אסי דיין היה מועמד לפרס אופיר לשחקן הראשי הטוב ביותר בטקס פרסי אופיר לשנת 2000. רפי דימה (אסי דיין) היה במאי קולנוע בעל מוניטין. כעת הוא גר לבדו בדירה מעופשת מוקף בבקבוקי אלכוהול וישן רוב הזמן. זה שבע שנים לא יצר שום סרט, אשתו התאבדה והוא זנח את בתו וגם את חברתו ריקי (אסי לוי). מי שמטפל בו הוא ידידו הכירורג יוסי (יצחק חזקיה) שמכור לסמים ועליו לשאוף סם לפני כל ניתוח כי שידיו יפסיקו לרעוד. הוא מצייד את רפי במשככי כאבים אך מצבו של רפי מידרדר. דגן לב (אלון דהן) הוא מפיק כושל וצולע. הוא מדדה לדירתו של רפי ומצליח בקושי לעורר אותו ולהציע לו לכתוב ולביים סרט עם מקדמה שמנה ממשקיע רוסי. דגן מצליח לשכנע את המשקיע כי כדאי להשקיע ברפי שיש לו מוניטין מסרטיו הקודמים. סוניה (אפרת בן צור) היא צעירה נאה שמטפלת בסבתה (דוידה קרול). אחיה נפל בקרב והוריה (שפרה מילשטיין ושמואל וולף) מתעללים בה נפשית ומקוננים על שהיה עליה למות במקומו של אחיה החייל. יכין (נירו לוי) הוא ילד קיבוץ שאמו (עירית פרנק) הביאה אותו למורה לפסנתר (ולדימיר פרידמן) שקבע שהוא גאון ועליו להקדיש את עצמו למוזיקה. התנהגותו בקיבוץ הייתה קיצונית למרות מאמציו של מורהו (יוסף כרמון) והוא עזב את הקיבוץ והצטרף לחבורת עבריינים שבראשם עבריין מבוגר (אריק משעלי) שעוסקים בפריצות וגניבות. בלילות הוא מנגן במועדון לילה ומלווה ביחד עם נגן קונטרבס (אלי מגן) את אריק לביא ששר את "ניגון עתיק" של אלתרמן וזעירא. סוניה מותקפת ברחוב על ידי ארבעה עבריינים שמנהיגם (רפי אמזלג) מנסה לאנוס אותה. במקרה עובר שם רפי ומנסה להציל אותה והם חובטים בו קשות. יכין מגיע למקום עם אקדח ויורה בעבריין וחבריו נמלטים. סוניה מטפלת ברפי ומתאהבת בו וזה משמש חומר לתסריט שהוא כותב. הוא נפגש גם עם יכין במסעדה אבל הפגישה מופרעת על ידי שוטרים ברשות מוני (לירון לבו) שיורים ופוצעים אותו ורפי צונח ומת במסעדה כשסוניה לידו. "אודות המוניטין", במסד הנתונים הקולנועיים IMDb (באנגלית) "אודות המוניטין", באתר ספר הקולנוע הישראלי "אודות המוניטין", באתר אידיבי "אודות המוניטין", במסד הנתונים הקולנועיים KinoPoisk (ברוסית) "אודות המוניטין", במיזם "אישים" לתיעוד היצירה הישראלית אודות המוניטין, באתר "סרט"
אקטיביזם (אמנות)

אקטיביזם (באמנות) היה מגמת אמנות ספרותית וחזותית במרכז ובמזרח אירופה בשנות העשור השני של המאה ה-20 ובשנות ה-20 של המאה ה-20. במרכז ובמזרח אירופה בעשור השני של המאה ה-20 תנועת האמנות בתוך האקספרסיוניזם הייתה המקשרת, במונחים של האזור, אל האוונגרד של קבוצת האמנות השמונה. שם המגמה בא מהמגזין הברלינאי Die Aktion (אנ'). בהונגריה, כתב העת בשם "המעשה" (A Tett), שהוקם ב-1915 בעריכת לאיוש קשאק, והמשכו, כתב העת "היום" (Ma), הם הנציגים המשמעותיים ביותר של המגמה הזו. כתבי עת דומים הושקו ופורסמו גם במדינות שכנות להונגריה. המאפיין העיקרי של האקטיביזם הוא פעילות חברתית-היסטורית, ניטור והערכה מהירה של אירועים. מבחינה אמנותית, האקטיביזם התעלה במהירות על האקספרסיוניזם, ועל אף שהזרם האמנותי הזה לא ראה בשום מגמה בלעדיות, הוא ספג לתוכו והתעשר באלמנטים סגנוניים של קוביזם, פוטוריזם, ולאחר מכן קונסטרוקטיביזם. המגמה פעלה ספציפית רק באמצעות כלים אמנותיים, ולא רצתה להיות כלי של פוליטיקה. במילותיו של Lajos Kassák במאמר המגדיר שלו עבור כתב העת "היום" : "אנו מודעים לכך שלא ניתן לשנות לחלוטין לטובה את גורל האנושות, כי ככל שהחוקים החברתיים והאתיים משתנים, כך גם הצרכים של בני האדם משתנים. זהו חוק הקידמה, ואנו מבינים ומקבלים אותו נכונה. הדרך היחידה לסבול את החיים היא לסמם את האדם - סם זה הוא "פעולה", ולפיכך, כמשוררים המושרשים בלב ליבה של החברה, הייעוד הראשון שלנו הוא להניע את הפעולה הזו בקצב התוסס ביותר, לעבר הנקודה התכליתית ביותר! … עם זאת, במסגרת העקרונות החברתיים שלנו, אנו דורשים חופש מוחלט לשירה, הן בבחירת מה לומר והן בדרך של פיתוח הנושא!" שאנדור בורטניק לאיוש קשאק יאנוש קמטי יאנוש מאצה יאנוש מאטיס טויטש יוז'ף נמש-למפרט לאיוש טיהני בלה אואיץ תוכנית וייעוד : אוסף נבחר של מאמרי תוכנית מכתבי עת הונגריים. בודפשט : מחשבה, 1978. מסת"ב 963280466X מילון לציור מודרני. (Nouveau dictionnaire de la peinture moderne). מהדורה הונגרית מתורגמת וערוכה. בודפשט : Corvina, 1974. או. מסת"ב 9631390012 Program és hivatás i. m. 447. o.
סטונר (פירושונים)

האם התכוונתם ל... סטונר – רומן מאת ג'ון ויליאמס סטונר רוק – סוגה מוזיקלית אישים: שרי סטונר – שחקנית אמריקאית קייסי סטונר – רוכב אופנועיי מרוץ אוסטרלי סטון
תזמורת רדיו בוואריה

תזמורת רדיו בוואריה (בגרמנית: Symphonieorchester des Bayerischen Rundfunks) במינכן נוסדה בשנת 1949 על ידי אויגן יוכום, שהיה גם מנצחה הראשי עד 1960. מקובל לראות בה את אחת התזמורות הטובות בעולם והמעולה בתזמורות הרדיו. בשנת 2006 קיבלה התזמורת את פרס גראמי על הביצוע התזמורתי הטוב ביותר. אולם הקונצרטים העיקרי שלה הוא אולם הרקולס. בשנת 2023 נכנס לתפקיד המנצח הראשי סיימון ראטל. סיימון ראטל (2023 - ממשיך) מאריס יאנסונס (2003 - 2019) לורין מאזל (1993 - 2002) קולין דייוויס (1983 - 1992) רפאל קובליק (1961 - 1979) אויגן יוכום (1949 - 1960) מדיה וקבצים בנושא תזמורת רדיו בוואריה בוויקישיתוף אתר האינטרנט הרשמי של תזמורת רדיו בוואריה תזמורת רדיו בוואריה, ברשת החברתית פייסבוק תזמורת רדיו בוואריה, ברשת החברתית אקס (טוויטר) תזמורת רדיו בוואריה, ברשת החברתית אינסטגרם תזמורת רדיו בוואריה, סרטונים בערוץ היוטיוב תזמורת רדיו בוואריה, באתר ספוטיפיי תזמורת רדיו בוואריה, באתר AllMusic (באנגלית) תזמורת רדיו בוואריה, באתר MusicBrainz (באנגלית) תזמורת רדיו בוואריה, באתר Discogs (באנגלית) תזמורת רדיו בוואריה, באתר Songkick (באנגלית) תזמורת רדיו בוואריה, באתר אנציקלופדיה בריטניקה (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אברהם הדסי

אברהם הדסי (נולד ב-1953) הוא קלע שהשתתף בארבע משלחות אל המשחקים הפאראלימפיים. הדסי נפצע במלחמת יום הכיפורים. בבית הלוחם החל להתאמן בקליעה ובשנת 1988 הוכנס לנבחרת ישראל. בתחילה התאמן ברובה אוויר ובהמשך עבר לירי ברובה חופשי. במשחקים הפאראלימפיים ברצלונה (1992) השתתף בשלוש תחרויות קליעה: בתחרות ירי רובה אוויר בעמידה בדרגת נכות SH1 קלע 540 נקודות וסיים במקום החמישי. בתחרות Mixed English לדרגות נכות SH1-3 קלע 578 נקודות ולא העפיל למקצה הגמר. דורג במקום 10 במקצה המוקדמות. בתחרות Mixed SB Rifle 3X40 לדרגות נכות SH1-2 קלע 1092 נקודות ולא העפיל למקצה הגמר. דורג במקום 9 במקצה המוקדמות. במשחקים הפאראלימפיים אטלנטה (1996) השתתף בשלוש תחרויות קליעה: בתחרות ירי Free Rifle 3X40 לדרגת נכות SH1 קלע 1107 נקודות ולא העפיל למקצה הגמר. דורג במקום 15 במקצה המוקדמות. בתחרות ירי Mixed English לדרגת נכות SH1 קלע 584 נקודות במקצה המוקדמות ו-685.5 נקודות במקצה הגמר, בו דורג שישי. בתחרות ירי Mixed Air Rifle Prone לדרגת נכות SH1 קלע 588 נקודות ולא העפיל למקצה הגמר. דורג במקום 34 במקצה המוקדמות. במשחקים הפאראלימפיים סידני (2000) השתתף בתחרות ירי Mixed Free Rifle Prone לדרגת נכות SH1. הוא הגיע למקום השני בקצה המוקדמות עם 590 נקודות וסיים במקצה הגמר במקום הרביעי עם 688.9 נקודות. במשחקים הפאראלימפיים אתונה (2004) השתתף בתחרות ירי Mixed Free Rifle Prone לדרגת נכות SH1. הוא הגיע למקום הרביעי בקצה המוקדמות עם 588 נקודות וסיים במקצה הגמר במקום הרביעי עם 691.2 נקודות. פירוט השתתפותו בתחרויות המשחקים הפאראלימפיים, באתר הרשמי של IPC (באנגלית) אברהם הדסי, באתר התאחדות הקליעה הבין-לאומית אברהם תשובה, תכינו מקום למדליות. הסגל הישראלי למשחקים הפראלימפיים, באתר ynet, 17 בספטמבר 2004 אברהם תשובה עבור‏, התקווה שווה הרבה זהב, באתר וואלה, 13 בספטמבר 2004
Jaded

"Jaded" (בעברית: "תָשׁוּשׁ") הוא שיר של הזמרת האמריקאית מיילי סיירוס, והסינגל השלישי מתוך אלבומה השמיני, Endless Summer Vacation. הוא יצא לאור ב-16 במאי 2023 תחת הוצאת חברת התקליטים קולומביה רקורדס. סיירוס הוציאה את אלבום האולפן השמיני שלה, Endless Summer Vacation, ב-10 במרץ 2023. "Jaded" הוא הרצועה השנייה באלבום, בעקבות הלהיט "Flowers". עם צאת האלבום, השיר זכה להדים ולתשומת לב תקשורתית. ב-16 במאי הוציא אותו סיירוס כסינגל השלישי מתוך האלבום. השיר הוא בלדת פופ קליטה שעוסקת בחרטה והחמצת הזדמנויות במערכת יחסים שנגמרה. המילים מתייחסות למשך הזמן הארוך של מערכת היחסים של סיירוס עם בעלה לשעבר, ליאם המסוורת', כמו גם לאופן שבו הזוגיות שלהם נגמרה שמונה חודשים בלבד לאחר שנישאו. סיירוס שרה על האתגרים שאיתם התמודדו, כולל אובדן ביתם בשריפה והקושי להמשיך הלאה. השיר משקף את התחושות והרגשות הבלתי פתורים לאחר הקשר. נכון לאוגוסט 2023, השיר צבר למעלה מ-100 מיליון השמעות בספוטיפיי. הקליפ הרשמי של "Jaded" יצא ב-16 במאי. בקליפ נראית סיירוס זורקת והופכת סדינים כשהיא לובשת בגדים שונים. ההודעה על צאתו של הקליפ פורסמה על ידי סיירוס במדיה החברתית יום קודם לכן. מידע על היצירה "Jaded" באתר מיוזיק בריינז מילות השיר "Jaded" באתר Genius סרטון השיר "Jaded" באתר יוטיוב Garcia, Gretty (16 במאי 2023). "Analyzing Miley Cyrus's Topless "Jaded" Music Video, Lyrics". Cosmopolitan. ארכיון מ-16 במאי 2023. נבדק ב-21 באוקטובר 2023. {{cite journal}}: (עזרה) שרה ארונס (אנ'), גרג קורסטין (אנ') ומיילי סיירוס Miley Cyrus Stuns in Cutout Bikinis in the "Jaded" Music Video, Seventeen, ‏2023-05-16 (באנגלית אמריקאית) Miley Cyrus' emotional 'Jaded' lyrics and what they mean, Capital (באנגלית) ציוץ של Pop Crave ברשת החברתית אקס (טוויטר), 14 באוגוסט 2023 Miley Cyrus Just Released Her Topless Music Video for “Jaded,” and Fans Are Losing It, Cosmopolitan, ‏2023-05-16 (באנגלית אמריקאית) Pop Airplay Songs, Billboard, ‏2023 (באנגלית אמריקאית) Adult Pop Airplay Songs, Billboard, ‏2023 (באנגלית אמריקאית)
קיריל פסיון

קיריל ואדימוביץ' פסיון (באוקראינית: Кіріл Вадимович Фесюн; נולד ב-7 באוגוסט 2002 בצ'רניהיב שבאוקראינה) הוא כדורגלן אוקראיני המשחק בעמדת השוער בקבוצת קולוס מליגת העל האוקראינית. פסיון גדל במחלקת הנוער של יוניסט צ'רניהיב. ב-8 באוגוסט 2019 חתם בוורסקלה פולטבה מליגת העל האוקראינית, והחל לשחק בקבוצת המילואים של המועדון. ב-2 במרץ 2021 חתם פסיון בקולוס מליגת העל האוקראינית. ב-18 בספטמבר ערך את הופעת הבכורה שלו במועדון, בניצחון 2-0 על אינהולץ פטרובה במסגרת המחזור השמיני בליגה לעונת 2021/2022. פסיון נכלל בסגל נבחרת אוקראינה עד גיל 21 לטורניר אליפות אירופה עד גיל 21 בשנת 2023. נכלל בסגל הנבחרת האולימפית של אוקראינה לטורניר הכדורגל באולימפיאדת פריז (2024). קיריל פסיון, ברשת החברתית אינסטגרם קיריל פסיון, באתר Transfermarkt קיריל פסיון, באתר Soccerway קיריל פסיון, באתר FootballDatabase.eu Ruslan Rotan announces the composition of the Ukrainian Olympic team for the 2024 Summer Games באתר dynamo.kiev.ua, ‏ 3 ביולי 2024 (באנגלית)
קונסטנטינאס ז'וקאס

קונסטנטינאס ז'וקאס (בליטאית: Konstantinas Žukas;‏ 17 בדצמבר 1884 – 23 בדצמבר 1962) היה איש צבא ופוליטיקאי ליטאי אשר שימש לזמן קצר כמפקד צבא ליטא, וכן כשר ההגנה. ז'וקאס נולד בקובנה ב-17 בדצמבר 1884. לאחר סיום לימודיו החל לעבוד כטלגרף בתחנת רכבת. ב-1899 עבר עם משפחתו לסיביר ושם החל לעבוד כטלגרף באחינסק ובקרסנויארסק. ב-1906 הוא חזר לליטא והתגייס לצבא האימפריה הרוסית. הוא לחם במלחמת העולם הראשונה בחזית גליציה. עם סיום המלחמה הכריזה ליטא על עצמאותה מהאימפריה, וז'וקאס חזר אליה והתגייס לצבא ליטא. הוא לחם במלחמות העצמאות של ליטא כנגד ברית המועצות ופולין. ב-14 באפריל 1920 הוא נבחר לסיימאס (הפרלמנט הליטאי). ב-19 ביוני של אותה שנה הוא מונה במקביל לשר ההגנה בממשלתו של קציוס גריניוס. ב-7 ביולי נוסף לו התפקיד של מפקד הצבא הליטאי. ב-7 באפריל 1921 הוא הוא התפטר מתפקיד שר ההגנה ומתפקיד מפקד הצבא. ב-30 ביוני של אותה שנה הוא פרש גם מכהונתו בסיימאס. הוא מונה למפקד הדיוויזיה ה-4 של הצבא הליטאי, ולאחר מכן הקים את משמר הגבול הליטאי ושימש כמפקדו. ב-1926 הוא עזב את הצבא בדרגת גנרולס לייטננטס. ב-1944 הוא עבר לגרמניה, וב-1949 לארצות הברית. הוא נפטר בקליבלנד ב-23 בדצמבר 1962. מדיה וקבצים בנושא קונסטנטינאס ז'וקאס בוויקישיתוף קונסטנטינאס ז'וקאס באנציקלופדיה הליטאית האוניברסלית
לואי פטרי

לואי פטרי (בצרפתית: Louis Patris; נולד ב-7 ביוני 2001 בגמבלו שבבלגיה) הוא כדורגלן בלגי המשחק בעמדת המגן הימני בקבוצת אנדרלכט מליגת העל הבלגית. פטרי גדל במחלקות הנוער של סטנדרד לייז' ולוון. בשנת 2021 החל לשחק בקבוצה הבוגרת של לוון במסגרת ליגת העל הבלגית. הוא ערך 41 הופעות ליגה במדי המועדון, בהן הבקיע שני שערים. ב-8 ביולי 2023 חתם פטרי באנדרלכט מליגת העל הבלגית. ב-28 ביולי ערך את הופעת הבכורה שלו במועדון, בהפסד 0–2 לרויאל אוניון סן-ז'ילואז במסגרת המחזור הראשון בליגה לעונת 2023/2024. פטרי נכלל בסגל נבחרת בלגיה עד גיל 21 לטורניר אליפות אירופה עד גיל 21 בשנת 2023, וערך הופעה אחת בטורניר. לואי פטרי, באתר Transfermarkt לואי פטרי, באתר Soccerway לואי פטרי, באתר WorldFootball.net לואי פטרי, באתר FootballDatabase.eu LOUIS PATRIS IS ONZE TWEEDE ZOMERAANWINST באתר הרשמי של אנדרלכט, 8 ביולי 2023 (בהולנדית) LOUIS PATRIS NAAR RSCA באתר הרשמי של לוון, 8 ביולי 2023 (בהולנדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לואי פטרי".
דימיטרי פולקייה

דימיטרי כריסטופר פולקייה (בצרפתית: Dimitri Christophe Foulquier; נולד ב-23 במרץ 1993) הוא כדורגלן גוואדלופי המשחק בעמדת המגן הימני בולנסיה. פולקייה נולד בסרסל, איל-דה-פרנס ובגיל צעיר חזר עם משפחתו לגוואדלופ בה גדל. פולקייה התחיל לשחק כדורגל במועדונים מקומיים בגוואדלופ ובגיל 14 הצטרף לאקדמיה של סטאד רן. בעונת 2009/2010 נבחר לשחקן המצטיין של האקדמיה. ב-2 באוקטובר 2011 ערך את הופעת הבכורה שלו בקבוצה במשחק הליגה בהפסד 2-0 נגד ליל. ב-15 בדצמבר ערך את הופעתו הראשונה בזירה האירופית בהפסד 3-1 לאתלטיקו מדריד. ב-11 במאי 2013 הורחק בהפסד 4-1 לוולאנסיין אחרי שקיבל שני צהובים תוך שלוש דקות. ב-27 באוגוסט 2013 הושאל לגרנדה. ב-25 במאי 2014 גרנדה רכשה את פולקייה שחתם לחמש שנים תמורת 2 מיליון אירו. ב-24 באוקטובר 2015 הוא כבש שערו היחיד בקבוצה בתיקו 1-1 נגד ריאל בטיס. ב-25 באוגוסט 2017 חתם בשטרסבורג מליגת העל הצרפתית. ב-23 באוגוסט 2018 הושאל לחטאפה. ב-27 באוגוסט 2019 פולקייה ערך את הופעת הבכורה שלו בווטפורד בניצחון 0-3 נגד קובנטרי סיטי. ב-30 באוגוסט 2021 פולקייה חתם על חוזה לארבע שנים בוולנסיה תמורת 2.5 מיליון אירו. בצעירותו, פולקייה שיחק בנבחרות הצעירות של צרפת ואף זכה בגביע העולם בכדורגל עד גיל 20 - 2013 לאחר דו-קרב פנדלים נגד אורוגוואי, בו גם פולקייה כבש. ב-19 בנובמבר 2018 ערך את הופעת הבכורה שלו בנבחרת גוואדלופ בהפסד 6-0 לקוראסאו. נבחרת צרפת גביע העולם בכדורגל עד גיל 20: 2013 מדיה וקבצים בנושא דימיטרי פולקייה בוויקישיתוף דימיטרי פולקייה, ברשת החברתית אקס (טוויטר) דימיטרי פולקייה, באתר Transfermarkt דימיטרי פולקייה, באתר Soccerway דימיטרי פולקייה, באתר BDFutbol דימיטרי פולקייה, באתר WorldFootball.net דימיטרי פולקייה, באתר National Football Teams דימיטרי פולקייה, באתר FootballDatabase.eu
קורטקס (בוטניקה)

בבוטניקה, הקורטקס (cortex) הוא שכבה חיצונית של גזע או שורש בצמח וסקולרי, שכבה השוכנת מתחת לאפידרמיס אך מחוץ לצרורות הווסקולריים. הקורטקס מורכב ברובו מתאי פרנכימה (parenchyma) גדולים בעלי דופן דקה של מערכת רקמת בסיס ומציגה התמיינות מבנית מועטה. תאי הקורטקס החיצוניים מפתחים לעיתים קרובות דפנות תאים מעובות באופן לא סדיר, ונקראים תאי קולנכימה (collenchyma). במבנה התלת-ממדי של גבעולים עשבוניים, האפידרמיס, הקורטקס והקמביום (השכבה שבין העצה והשיפה) הווסקולריים יוצרים גלילים קונצנטריים סביב הליבה הגלילית הפנימית של הפית. חלק מתאי הקורטקס החיצוניים עשויים להכיל כלורופלסטים, מה שנותן להם צבע ירוק. לכן הם יכולים לייצר פחמימות פשוטות באמצעות פוטוסינתזה. בצמחים עציים, הקורטקס ממוקם בין הקליפה לרקמה הווסקולרית (שיפה, בפרט). הוא אחראי על הובלת חומרים לתוך הגליל המרכזי של השורש באמצעות דיפוזיה ועשוי לשמש גם לאחסון מזון בצורת עמילן. בשורשים של צמחים וסקולריים, הקורטקס תופס חלק גדול יותר מנפח האיבר מאשר בגבעולים עשבוניים. התאים של קליפת השורש דחוסים בצורה רופפת ומאפשרים תנועה של מים וחמצן בחללים הבין-תאיים. אחד התפקידים העיקריים של קליפת השורש הוא אזור אחסון למזונות. השכבה הפנימית של הקורטקס בשורשים של צמחים וסקולריים היא האנדודרמיס. האנדודרמיס אחראי על אחסון עמילן וכן על ויסות הובלת מים, יונים והורמונים צמחיים. בחזזית, הקורטקס הוא שכבת פני השטח או ה"עור" של החלק שאינו פרי. זוהי השכבה החיצונית של רקמת תלוס, המכסה את התאים הבלתי מובחנים של המדולה. לחזזיות פרוטיקוז יש קורטקס המקיף את הענפים, גם לצורות פחוסות, דמויות עלים; לחזזיות פוליוז יש קורטקס עליון ותחתון; לחזזיות קרוסטוז, פלקודואידים וחזזיות קשקשיות יש קורטקס עליון אך לא תחתון; ולחזזיות לפרוז אין קורטקס.[דרוש מקור] קורטקס, באתר אנציקלופדיה בריטניקה (באנגלית) Allaby, Michael (2019). Allaby, Michael (ed.). A Dictionary of Plant Sciences (באנגלית). Oxford University Press. doi:10.1093/acref/9780198833338.001.0001. ISBN 9780198833338. Hine, Robert (18 באפריל 2019). Hine, Robert (ed.). A Dictionary of Biology. Oxford University Press. doi:10.1093/acref/9780198821489.001.0001. ISBN 9780198821489. {{cite book}}: (עזרה) Leroux, Olivier (בנובמבר 2012). "Collenchyma: a versatile mechanical tissue with dynamic cell walls". Annals of Botany (באנגלית). 110 (6): 1083–1098. doi:10.1093/aob/mcs186. ISSN 1095-8290. PMC 3478049. PMID 22933416. {{cite journal}}: (עזרה) Capon, Brian (2010). Botany for Gardeners (3rd ed.). Portland, Oregon: Timber Press. pp. 62, 77, 85. ISBN 978-1-60469-095-8. Janice Glimn-Lacy, Peter B. Kaufman (2012). Botany Illustrated: Introduction to Plants, Major Groups, Flowering Plant Families (illustrated ed.). Springer Science & Business Media. p. 13. ISBN 9789400955349. What is a lichen?, Australian National Botanical Garden
אני זלאטן איברהימוביץ'

אני זלאטן איברהימוביץ' (בשוודית: Jag är Zlatan Ibrahimović) הוא אוטוביוגרפיה של הכדורגלן השוודי זלאטן איברהימוביץ', שנכתבה יחד עם הסופר השוודי דייוויד לגרקרנץ ופורסמה לראשונה בשוודית בשנת 2011 על ידי הוצאת הספרים "Albert Bonniers Förlag (אנ')". הספר זכה להצלחה; מהמהדורה הראשונה שלו נמכרו 100,000 עותקים ביום הראשון להוצאתה, ו-800,000 ספרים נמכרו בשוודיה בלבד עד 2017. הספר תורגם לשפות אחרות, וסרט המבוסס על הספר בשם "אני זלאטן (אנ')" יצא לאקרנים בשוודיה בשנת 2021. הכדורגלן השוודי זלאטן איברהימוביץ' מספר בספר את סיפור חייו, ומתחיל בילדותו ברוזנגארד, מחוז מהגרים בחלקה הדרומי של מאלמה. אביו הבוסני ואמו הקרואטית נישאו כדי לקבל היתרי שהייה, ונפרדו כשהיה בן שנתיים; אביו סובל מהתמכרות לאלכוהול ומטראומה נפשית בשל הסבל של משפחתו במלחמת בוסניה, וגם אמו נהגה כלפיו באלימות. איברהימוביץ' מתאר כיצד מצא דרך להשתלב ככדורגלן במאלמה, תוך שהוא נשאר מודע לעצמו. בספר מתאר איברהימוביץ' את עונתו היחידה בברצלונה, (עונת 2009/2010), ותוקף את המאמן פפ גווארדיולה, אותו הוא מתאר כפחדן ובלתי גמיש. במקביל, הוא מציין לשבח מאמנים אחרים, כגון לאו ביינהאקר, פאביו קאפלו וז'וזה מוריניו, וכן את סוכנו מינו ראיולה. המהדורה הראשונה כללה 100,000 עותקים, ונמכרה בשוודיה תוך שעות ספורות. במהדורה השנייה הודפסו 100,000 עותקים נוספים, ובתקשורת המקומית פורסם כי איברהימוביץ' הרוויח משני מהדורות אלו בלבד כ-3 מיליון קרונות. הספר הודפס לאחר מכן גם בארצות הברית, בריטניה, פינלנד, איטליה, נורווגיה, הולנד, דנמרק, פולין, בוסניה והרצגובינה, קרואטיה, מונטנגרו, סרביה, סלובניה, הונגריה, איסלנד ויפן. עד דצמבר 2017 הספר נמכר ביותר מ-800,000 עותקים בשוודיה. Sweden’s Zlatan is coming to big screen, 'Millennium' author confirms, thelocal, ‏2 בדצמבר 2017 I Am Zlatan: Release date, how to watch & all the details about Ibrahimovic movie | Goal.com US, www.goal.com, ‏2021-07-02 (באנגלית אמריקאית) Kuper, Simon (2013-03-01). "Philip Roth and Zlatan Ibrahimović". Financial Times. נבדק ב-2023-08-14. Why 'I am Zlatan' should win Book of the Year prize: Ibrahimovic's, The Independent, ‏2013-11-26 (באנגלית) Williams, Richard (2013-10-23). "I am Zlatan Ibrahimović by Zlatan Ibrahimović – review". The Guardian (באנגלית בריטית). ISSN 0261-3077. נבדק ב-2023-08-14. "המצאתי את כל הציטוטים של זלאטן איברהימוביץ' באוטוביוגרפיה", באתר וואלה, 27 במאי 2015 "רק אלוהים יודע, ואתה מדבר איתו כעת": לרגל הפרישה - הציטוטים הגדולים של זלאטן, באתר ynet, 5 ביוני 2023 Zlatans boksuccé: 100 000 ex sålda, www.expressen.se, ‏2011-11-08 (בשוודית) Zlatans självbiografi en bestseller – i Finland: ”Många fans här”, www.aftonbladet.se, ‏2012-05-26 (בשוודית) ""Zlatan får folk att rusa till biblioteket"". Dagens Nyheter (בשוודית). 2014-08-23. ISSN 1101-2447. נבדק ב-2023-08-14.
יואוזס קראוצביצ'יוס

יואוזס קראוצביצ'יוס (בליטאית: Juozas Kraucevičius;‏ 31 במרץ 1879 – 4 במרץ 1964) היה לוטננט גנרל ליטאי אשר שימש לזמן קצר כמפקד צבא ליטא. קראוצביצ'יוס נולד בספרקשיאי ב-17 בדצמבר 1884. ב-1898 הוא התגייס לצבא האימפריה הרוסית, ולחם במלחמת רוסיה-יפן. ב-1913 הוא עבר הכשרה כטייס קרבי. במהלך מלחמת העולם הראשונה הוא פיקד על הדיוויזיה האווירית ה-5, וב-1916 הועלה לדרגת פולקובניק. בהמשך אותה שנה מונה למפקד כוחות האוויר של החזית הצפון-מערבית. בעקבות מהפכת אוקטובר הוא פרש מהצבא, והתגייס לצבא הלבן. הוא לחם במלחמת האזרחים ברוסיה תחת פיקודו של אנטון דניקין. ב-1920 הוא חזר למולדתו ליטא, ומונה למפקד חיל האוויר הליטאי. הוא לחם במלחמות העצמאות של ליטא כנגד ברית המועצות ופולין. ב-7 באפריל 1921 הוא מונה למפקד צבא ליטא וכיהן בתפקיד עד 11 בפברואר 1922. במקביל לקריירה הצבאית שלו, הוא החל לטפח גם קריירה עסקית, וב-1929 מונה לנציג חברת סקודה בליטא. ב-1940 נכבשה ליטא בידי הסובייטים, וקראוצביצ'יוס היגר לצ'כוסלובקיה, שנשלטה אותה עת בידי גרמניה הנאצית. ב-1942 הוא חזר לזמן קצר לליטא, שבאותה תקופה הייתה גם כן תחת כיבוש גרמני. במאי 1945 הוא נלכד בידי הצבא האדום בפראג. הוא שוחרר כבר בספטמבר של אותה שנה וחזר לליטא. במרץ 1946 הוא נעצר שוב ונכלא במחנה ליד קובנה. הוא נותר בכלא עד מותו ב-23 בדצמבר 1962. יואוזס קראוצביצ'יוס באנציקלופדיה הליטאית האוניברסלית
הנני (ארגון)

הנני הוא ארגון שנוסד במאי 1973 על ידי הרבנית אסתר יונגרייז לעידוד חזרה בתשובה, ליהדות אורתודוקסית. יונגרייז נשאה נאומים בפני קהל גדול, לכל אורך שנות השבעים והשמונים של המאה ה-20, כולל תוכנית מוקדמת שכותרתה "You Are a Jew" ("אתה יהודי!") במדיסון סקוור גארדן ב-18 בנובמבר 1973. היא דיברה בתקיפות נגד תופעות של חילון והתבוללות שהיא הגדירה כ"שואה רוחנית". המילה "הנני" מתייחסת לתשובת אברהם אבינו לה' לאחר קריאת שמו, בפרשת העקידה. בשנת 1989, נפתח "מרכז מורשת הנני" (the Hineni Heritage Center) בעיר ניו יורק. המרכז הוא מקום משכנו של מוזיאון מולטימדיה ומציע שיעורי תורה, שבתונים, ותפילות ימים נוראים. המרכז גם מציע תוכנית לרווקים ורווקות. רבים מן הזוגות שפגשו זה את זה בתוכנית זו משתתפים בסמינרים לזוגות צעירים של "הנני", וילדיהם משתתפים בשיעורים לילדים קטנים (Hineni Torah Tots), מה שיוצרים מעגל של שלושה או ארבעה דורות. במרכז הסיוע של "הנני" על-שם ביל וג'יל רוברטס, בירושלים, בנוסף לתוכניות החינוכיות והחברתיות, מוצעים גם שירותי הנחיה וייעוץ לנוער בסיכון. "הנני" הפכה לתנועה כלל-עולמית, עם מרכזים בכל רחבי העולם. בשנת 1998, "הנני" פתחה בית תבשיל במרכז הנוער בירושלים, והציעה שירותים חברתיים ותמיכה לנוער בסיכון, מלבד עריכת סדר ליל פסח שנתי לתושבים חסרי בית בירושלים. אתר האינטרנט הרשמי של הנני תנועת הנוער "הנני", אוסטרליה "הנני" תל אביב Esther Jungreis, Orthodox Jewish outreach pioneer, dies. Jewish Telegraphic Agency. ספר בראשית, פרק כ"ב, פסוק א': ”... ויאמר אליו: אברהם, ויאמר: הנני”.
XNAV

XNAV (ראשי תיבות באנגלית של: X-ray pulsar-based navigation and timing), מכונה לפעמים "ניווט פולסאר", הוא שמה של טכניקת ניווט כאשר גלי רנטגן מחזוריים הנפלטים מפולסארים משמשים כדי לקבוע את מיקומו של רכב (כגון חללית). הדגמות ראשונות של מכשיר כזה נעשו בשנת 2018. XNAV קולט אותות אלקטרומגנטיים, בתדירות של קרני רנטגן ומחשב על בסיס הפאזה את המרחק מהפולסאר ממנו יצא האות. על פי בסיס נתונים של מיקומי ותדירויות של פולסרים מוכרים, בדומה ל GPS, תבוצע טריאנגולציה כדי למצוא את מיקומו (בדיוק מוערך של ±5 קילומטרים) של XNAV. היתרון של שימוש אותות קרני רנטגן לעומת שימוש בגלי רדיו הוא שניתן לייצר טלסקופי קרני רנטגן קטנים וקלים משמעותית ביחס למקלטים "רגילים". סֶקסטַנט SEXTANT ( Station Explorer for X-ray Timing and Navigation Technology ) הוא פרויקט במימון נאס"א, שפותח במרכז טיסות החלל גודארד, שבודק את XNAV במסלול על סיפון תחנת החלל הבינלאומית בהקשר של פרויקט NICER, שהושק ב-3 ביוני 2017 במשימת האספקה מחדש של SpaceX CRS-11 ISS. אם הפרויקט יצליח, XNAV עשוי לשמש כטכנולוגיית ניווט משנית עבור משימות אוריון המתוכננות. בינואר 2018, הוכחה היתכנות ניווט בקרני רנטגן באמצעות NICER/SEXTANT ב-ISS, דווח על דיוק של 7 ק"מ (ביומיים). תיאור (PDF) נווט XNAV, באתר סוכנות החלל האירופאית Witze, Alexandra (2018). "NASA test proves pulsars can function as a celestial GPS". Nature. 553 (7688): 261–262. Bibcode:2018Natur.553..261W. "NICER Manifested on SpaceX-11 ISS Resupply Flight". NICER News. NASA. 1 בדצמבר 2015. נבדק ב-14 ביוני 2017. Previously scheduled for a December 2016 launch on SpaceX-12, NICER will now fly to the International Space Station with two other payloads on SpaceX Commercial Resupply Services (CRS)-11, in the Dragon vehicle's unpressurized Trunk. {{cite web}}: (עזרה) "Neutron stars set to open their heavy hearts". Nature.com. 31 במאי 2017. {{cite news}}: (עזרה) "ISS Utilization: NICER/SEXTANT (with updates through 2022)". European Space Agency (ESA) Online Portal (eoPortal). 2 בפברואר 2016. {{cite web}}: (עזרה) NASA's Got a Plan for a 'Galactic Positioning System' to Save Astronauts Lost in Space ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "XNAV".